Jakub Jankto

Jakub Jankto (sündinud 19. jaanuaril 1996 Prahas) on Tšehhi jalgpallur, kes mängib vasakpoolkaitsjana Hispaania kõrgliiga klubis Getafe ja Tšehhi jalgpallikoondises.

2014. aastal liitus ta Itaalia klubiga Udinese. Hooajal 2015–16 debüteeris ta Itaalia esiliiga klubis Ascoli, kus ta mängis Udinesest laenul. Udinese meeskonnas mängis Jankto Itaalia kõrgliigas aastatel 2016–2018.

2018. aasta juulis läks ta Udinesest laenule Itaalia kõrgliiga klubisse Sampdoria, sõlmides hiljem klubiga püsiva lepingu.

2021. aasta augustis sõlmis ta kaheaastase lepingu Getafega.

Tšehhi jalgpallikoondises debüteeris Jankto 22. märtsil 2017 sõprusmängus Leedu vastu ja lõi selles mängus ka koondisekarjääri esimese värava.https://www.transfermarkt.us/jakub-jankto/nationalmannschaft/spieler/319160/verein_id/3445/hauptwettbewerb//wettbewerb_id//start/2017-03-22/ende/2021-06-14/nurEinsatz/0/plus/1 (vaadatud 14.6.2021) Ta kuulus Tšehhi koondisse 2021. aasta Euroopa meistrivõistlustel.

2017. aastal valiti Jankto Tšehhi jalgpalli aasta talendiks.

 Viited 

Kategooria:Tšehhi jalgpallurid
Kategooria:Udinese Calcio mängijad
Kategooria:UC Sampdoria mängijad
Kategooria:Getafe CF mängijad
Kategooria:Serie A mängijad
Kategooria:La Liga mängijad
Kategooria:Sündinud 1996